Author: grosjarova
Last saved by: pzitny
Company: UVSR

Doložka vybraných vplyvov

A.1. Názov materiálu: 

Návrh dodatku č. 2 k Rámcovej zmluve o implementácii iniciatívy JEREMIE v SR medzi Slovenskou republikou a Európskym investičným fondom a zmeny uznesení vlády SR č. 265 z 26. apríla 2010 a č. 951 zo 17. decembra 2008 
        
Termín začatia a ukončenia PPK: 22. 9. 2010 – 28. 9. 2010

A.2. Vplyvy:
 
| Pozitívne^* | Žiadne^* | Negatívne^*
1. Vplyvy na rozpočet verejnej správy | X | | X
2. Vplyvy na podnikateľské prostredie – dochádza k zvýšeniu regulačného zaťaženia? | X | |
3, Sociálne vplyvy – vplyvy  na hospodárenie obyvateľstva, -sociálnu exklúziu, - rovnosť príležitostí a rodovú rovnosť a vplyvy na zamestnanosť | | X |
4. Vplyvy na životné prostredie | | X |
5. Vplyvy na informatizáciu spoločnosti | | X |

* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

A.3. Poznámky

Vplyv na rozpočet verejnej správy je neutrálny. Doložka o posúdení vplyvov k uzneseniu vlády SR č. 752/2009 bola dňa 21. októbra 2009 odsúhlasená pre alokácie uvedené v tabuľke č.1 nižšie. Tento materiál nemá vplyv na celkovú alokáciu pre iniciatívu JEREMIE, upravuje len nahradenie alokácie OP ŽP alokáciou OP KaHR v objeme 27 mil. EUR z ERDF plus výška národného spolufinancovania.

Tabuľka č.1
Operačný program (OP) | RO | ERDF | ŠR | Celková alokácia
OP Životné prostredie | MŽP SR | 27 000 000 | 4 764 705 | 31 764 705
OP Výskum a vývoj | MŠ SR | 25 000 000 | 4 411 765 | 29 411 765
OP Bratislavský kraj | MVa RR SR | 3 000 000 | 529 412 | 3 529 412
OP Konkurencieschopnosť a hospodársky rast | MH SR | 30 000 000 | 5 294 118 | 35 294 118
Spolu | | 85 000 000 | 15 000 000 | 100 000 000

Vplyv na kapitolu MŽP SR v rámci OP ŽP je pozitívny, keďže ministerstvo nevynaloží prostriedky pôvodne určené na iniciatívu JEREMIE. V rámci rozpočtovej kapitoly MH SR sa na JEREMIE navýši celková alokácia v dodatočnom objeme 27 mil. EUR plus výška národného spolufinancovania. Nové rozloženie alokácií v rámci JEREMIE je uvedené v tabuľke č.2.

Tabuľka č.2
Operačný program (OP) | RO | ERDF | ŠR | Celková alokácia
OP Výskum a vývoj | MŠVVŠ SR | 25 000 000 | 4 411 765 | 29 411 765
OP Bratislavský kraj | MPRV SR | 3 000 000 | 529 412 | 3 529 412
OP Konkurencieschopnosť a hospodársky rast | MH SR | 57 000 000 | 10 058 823 | 67 058 823
Spolu | | 85 000 000 | 15 000 000 | 100 000 000

A.4. Alternatívne riešenia
 
X 

A.5. Stanovisko gestorov 
 
MF SR -  Sekcia informatizácie  spoločnosti  súhlasí s predkladateľom, že predmetný materiál nemá vplyv na informatizáciu spoločnosti.  

Vplyvy na podnikateľské prostredie

Vplyvy na podnikateľské prostredie
3.1. Ktoré podnikateľské subjekty budú predkladaným návrhom ovplyvnené a aký je ich počet? | Cieľom iniciatívy JEREMIE a návratnej finančnej pomoci formou inovatívnych finančných nástrojov je podpora malých a stredných podnikateľov (MSP). Prostredníctvom bankových záruk, nepriamych úverov, ako aj rizikového kapitálu sa odhaduje finančná podpora cca od 400 – 600 subjektov. Tieto subjekty by mali byť prevažne mladé inovatívne firmy s rastovým potenciálom, ktoré majú problémy s financovaním svojich expanzných a inovatívnych aktivít.
3.2. Aký je predpokladaný charakter a rozsah nákladov a prínosov? | Holdingový fond JEREMIE, s Európskym investičným fondom v roli manažéra, bude pôsobiť na slovenskom trhu pod obchodným názvom Slovenský záručný a rozvojový fond s. r. o. ako fond fondov, ktorý implementuje prostriedky ERDF prostredníctvom finančných sprostredkovateľov. Náklady spojené s prevádzkovaním predstavujú ročnú paušálnu odmenu pre manažéra fondu (vyrátanú ako percento z manažovaného objemu fondu) spolu s administratívnymi nákladmi na riadenie spoločnosti. Prínos iniciatívy spočíva v kombinácii verejných a súkromných prostriedkov pre spoločné cieľe,  takzvaný “leverage effect”, ktorý má pri jednotlivých nástrojoch rozličnú intenzitu. Pri zárukách sa očakáva multiplikačný efekt 6- až 10-násobku výšky vystavenej záruky, pri nepriamych úveroch je pomer 1:1 a schémy rizikového kapitálu prinesú najmenej 30 % súkromných zdrojov z objemu VC fondu.
3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | Výška administratívnych nákladov pre MSP ako dôsledok implementovanej schémy sa nemení v porovnaní s čerpaním klasických úverov ponúkaných na trhu.
3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) | Schéma je zameraná na zjednodušenie prístupu MSP k financovaniu inovatívnych a expanzných aktivít. Najmä v oblasti dlhových nástrojov sa do určitej miery (nedeformujúcej trh) predpokladá aj zlepšenie samotných úverových podmienok v dimenzii ceny úverov, ako aj požiadaviek na zábezpeku. Kapitálové schémy VC ponúkajú výhodu najmä v oblasti poradenstva a spolupráce manažéra fondu a subjektu (takzvaný „hands on management“) pri činnostiach súvisiacich s administratívou a manažovaním rozrastajúcej sa spoločnosti.
3.5. Aké sú predpokladané spoločensko – ekonomické dôsledky pripravovaných regulácií? | Intervencia so súkromnými subjektmi (MSP), ako aj s finančnými sprostredkovateľmi bude prebiehať pri štandardných trhových podmienkach a v súlade s predpismi a nariadeniami Európskej komisie. Ekonomické dôsledky iniciatívy sú úzko spojené so zlepšením prístupu ku kapitálu a vyplnením medzery na trhu vo financovaní inovatívnych aktivít.